2020. gada 13. augustā Rīkojums Nr. 425

Rīgā (prot. Nr. 47 12. §)

**Par Latvijas Republikas pārstāvju grupu Latvijas Republikas un Ukrainas starpvaldību komisijā ekonomiskās, rūpnieciskās, zinātniskās un tehniskās sadarbības jautājumos**

1. Saskaņā ar 2004. gada 5. oktobrī Rīgā parakstītā Latvijas Republikas valdības un Ukrainas Ministru kabineta ekonomiskās, rūpnieciskās, zinātniskās un tehniskās sadarbības līguma 3. pantu apstiprināt Latvijas Republikas pārstāvju grupu darbam Latvijas Republikas un Ukrainas starpvaldību komisijā ekonomiskās, rūpnieciskās, zinātniskās un tehniskās sadarbības jautājumos (turpmāk – pārstāvju grupa) šādā sastāvā:

Pārstāvju grupas vadītājs

J. Vitenbergs – ekonomikas ministrs

Pārstāvju grupas vadītāja vietnieks

E. Valantis – Ekonomikas ministrijas valsts sekretārs

Pārstāvju grupas locekļi:

A. Babiča – Izglītības un zinātnes ministrijas Politikas iniciatīvu un attīstības departamenta vecākā eksperte

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

D. Klinsone – Ekonomikas ministrijas Eiropas Savienības un ārējo ekonomisko attiecību departamenta direktora vietniece, Ārējo ekonomisko attiecību nodaļas vadītāja

Z. Liepiņa – Ekonomikas ministrijas valsts sekretāra vietniece

M. Maksims – Ārlietu ministrijas Ārējās tirdzniecības un ārējo ekonomisko sakaru veicināšanas departamenta Ārējo ekonomisko sakaru veicināšanas nodaļas padomnieks

A. Maldups – Satiksmes ministrijas Tranzīta politikas departamenta direktors

B. Margēviča – Satiksmes ministrijas Starptautisko sadarbības projektu koordinācijas departamenta direktora vietniece

A. Mežulis – Latvijas Ārējās ekonomiskās pārstāvniecības Ukrainā vadītājs

I. Oša – Vides aizsardzības un reģionālās attīstības ministrijas valsts sekretāra vietniece

J. Poikāns – Latvijas Republikas ārkārtējais un pilnvarotais vēstnieks Ukrainā

A. Sviridovs – Ārlietu ministrijas Pirmā divpusējo attiecību departamenta Austrumeiropas un Centrālāzijas valstu nodaļas trešais sekretārs

A. Takašovs – Veselības ministrijas Eiropas lietu un starptautiskās sadarbības departamenta vecākais eksperts

Pārstāvju grupas atbildīgā sekretāre

A. Jaunzeme – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vadītāja vietniece

2. Pārstāvju grupai ir tiesības starpvaldību komisijas darbā pieaicināt speciālistus un ekspertus.

3. Pārstāvju grupas vadītājam ir tiesības apstiprināt pārstāvjus darbam apakškomisijās un darba grupās.

4. Atzīt par spēku zaudējušu Ministru kabineta 2019. gada 9. aprīļa rīkojumu Nr. 159 "Par Latvijas Republikas pārstāvju grupu Latvijas Republikas un Ukrainas starpvaldību komisijā ekonomiskās, rūpnieciskās, zinātniskās un tehniskās sadarbības jautājumos" (Latvijas Vēstnesis, 2019, 73. nr.).

Ministru prezidents A. K. Kariņš

Ekonomikas ministrs J. Vitenbergs